ᱰᱷᱮᱝᱠᱟᱱᱟᱲ

ᱰᱷᱮᱝᱠᱟᱱᱟᱲ ᱵᱟᱡᱟᱨ ᱫᱚ ᱳᱰᱤᱥᱟ ᱨᱮ ᱰᱷᱮᱝᱠᱟᱱᱟᱲ ᱦᱚᱱᱚᱛ ᱨᱮᱭᱟᱜ ᱥᱚᱜᱚᱨ ᱢᱚᱦᱠᱩᱢᱟ ᱟᱨ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹ ᱵᱮᱵᱽᱥᱟᱭ ᱴᱚᱴᱷᱟ ᱠᱟᱱᱟ ᱾ ᱰᱷᱮᱝᱠᱟᱱᱟᱲ ᱫᱚ ᱢᱤᱫ ᱟᱹᱰᱤ ᱢᱟᱨᱮ ᱯᱚᱱᱚᱛ, ᱟᱨᱵᱟᱝ ᱯᱚᱱᱚᱛ ᱨᱮᱭᱟᱜ ᱢᱤᱫ ᱢᱟᱨᱮ ᱵᱟᱡᱟᱨ ᱠᱟᱱᱟ ᱾ ᱱᱚᱰᱮ ᱫᱚ ᱢᱤᱫ ᱟᱹᱰᱤ ᱦᱟᱦᱟᱲᱟ ᱨᱟᱡᱽ ᱵᱟᱹᱠᱷᱳᱞ ᱦᱚᱸ ᱢᱮᱱᱟᱜ-ᱟ ᱾  

 ᱛᱷᱤᱛᱤ 

ᱱᱚᱣᱟ ᱵᱟᱡᱟᱨ ᱫᱚ ᱥᱚᱢᱵᱚᱞᱯᱩᱨ-ᱠᱚᱴᱚᱠ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱦᱚᱨ ᱛᱟᱞᱟᱨᱮ ᱢᱮᱱᱟᱜ-ᱟ ᱾ ᱠᱚᱴᱚᱠ ᱠᱷᱚᱱ ᱵᱟᱡᱟᱨ ᱨᱮᱭᱟᱜ ᱥᱟᱺᱜᱤᱧ ᱫᱚ ᱦᱩᱭᱩᱜ ᱠᱟᱱᱟ ᱖᱐ ᱠᱤᱞᱚ ᱢᱤᱴᱚᱨ ᱾ ᱢᱟᱨᱮ ᱑᱓ ᱜᱚᱴᱟᱝ ᱦᱚᱱᱚᱛ ᱠᱚ ᱵᱷᱤᱛᱨᱤ ᱠᱷᱚᱱ ᱰᱷᱮᱝᱠᱟᱱᱟᱲ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱛᱟᱭᱚᱢ ᱛᱮ ᱱᱚᱰᱮ ᱠᱷᱚᱱ ᱰᱷᱮᱝᱠᱟᱱᱟᱲ ᱦᱚᱱᱚᱛ ᱟᱨ ᱚᱱᱩᱜᱩᱲ ᱦᱚᱱᱚᱛ ᱫᱚ ᱵᱮᱱᱟᱣ ᱟᱠᱟᱱᱟ ᱾ 

 ᱦᱤᱱᱫᱳᱲ
 ᱠᱟᱢᱟᱠᱷᱭᱟ ᱱᱚᱜᱚᱨ
 ᱜᱚᱱᱫᱤᱭᱟ

ᱦᱚᱱᱚᱛ ᱫᱚ ᱳᱰᱤᱥᱟ ᱨᱮᱭᱟᱜ ᱴᱷᱤᱠ ᱛᱟᱞᱟ ᱢᱟᱞᱟ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱦᱟᱹᱡᱩᱜ ᱥᱮᱱᱚᱜ ᱵᱮᱵᱚᱥᱛᱟ ᱫᱚ ᱟᱹᱰᱤ ᱥᱩᱵᱤᱜᱷᱟ ᱜᱮᱭᱟ ᱾ ᱦᱚᱱᱚᱛ ᱵᱷᱤᱛᱨᱤ ᱨᱮ ᱵᱟᱨᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱦᱚᱨ ᱥᱟᱶᱛᱮ ᱢᱤᱫ ᱢᱩᱠᱷᱤᱭᱟᱹ ᱨᱮᱞ ᱞᱟᱹᱭᱤᱱ ᱦᱚᱸ ᱥᱮᱱ ᱟᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱳᱰᱤᱥᱟ ᱨᱮᱭᱟᱜ ᱞᱮᱠᱟᱱ ᱞᱮᱠᱱ ᱴᱚᱴᱷᱟ ᱦᱟᱹᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱪᱮᱫ ᱦᱚᱸ ᱮᱴᱠᱮᱴᱚᱬᱮ ᱵᱟᱹᱱᱩᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱙᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ 

 ᱦᱚᱲ ᱞᱮᱠᱷᱟ 

ᱱᱚᱣᱟ ᱵᱟᱡᱟᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑,᱑᱙᱒,᱙᱔᱘ ᱾ ᱠᱚᱲᱟ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱖᱑᱒,᱕᱙᱗ ᱟᱨ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱡᱚᱛᱚ ᱛᱮ ᱮᱞᱮᱞ ᱫᱚ ᱕᱘᱐,᱓᱕᱑ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ ᱥᱟᱞᱮ ᱨᱮᱭᱟᱜ ᱦᱚᱲ ᱦᱤᱥᱟᱹᱵᱽ ᱠᱷᱚᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱨᱮᱭᱟᱜ ᱑᱑.᱘᱒% ᱵᱟᱰᱷᱟᱣ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱑᱙᱙᱑ ᱥᱟᱞᱮ ᱨᱮᱭᱟᱜ ᱦᱚᱲ ᱦᱤᱥᱟᱹᱵᱽ ᱠᱷᱚᱱ ᱒᱐᱐᱑ ᱦᱚᱲ ᱦᱤᱥᱟᱹᱵᱽ ᱫᱷᱟᱹᱵᱤᱡ ᱛᱮ ᱱᱚᱣᱟ ᱨᱮᱭᱟᱜ ᱵᱟᱰᱷᱟᱣ ᱫᱚ ᱑᱒.᱕᱖ ᱛᱟᱦᱮᱸ ᱠᱟᱱᱟ ᱾ Dhenkanal : Census 2011

 ᱧᱮᱢᱮᱞ ᱴᱚᱴᱷᱟ 

ᱰᱷᱮᱝᱠᱟᱱᱟᱲ ᱵᱟᱡᱟᱨ ᱨᱮ ᱢᱮᱱᱟᱜ ᱧᱮᱢᱮᱞ ᱴᱚᱴᱷᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ 

 ᱜᱚᱡᱚᱞᱚᱠᱷᱢᱤ ᱨᱟᱡᱽᱵᱟᱨᱤ

ᱜᱚᱡᱚ ᱞᱚᱠᱷᱢᱤ ᱯᱩᱡᱟᱹ ᱫᱚ ᱦᱩᱭᱩᱜ ᱠᱟᱱᱟ ᱰᱷᱮᱝᱠᱟᱱᱟᱲ ᱨᱮᱭᱟᱜ ᱢᱤᱫ ᱢᱟᱨᱟᱝ ᱯᱟᱨᱟᱵᱽ ᱠᱟᱱᱟ ᱾ ᱢᱚᱣᱟ ᱑᱕ ᱢᱟᱦᱟᱸ ᱫᱷᱟᱹᱵᱤᱡ ᱢᱟᱱᱟᱣ ᱛᱚᱸᱜᱮ ᱠᱚᱜ-ᱟ ᱾ ᱱᱚᱰᱮ ᱫᱚ ᱳᱰᱤᱥᱟ ᱨᱮᱭᱟᱜ ᱠᱳᱬ ᱠᱳᱪᱟ ᱠᱷᱚᱱ ᱦᱚᱲ ᱥᱮᱴᱮᱨ ᱠᱚ ᱛᱟᱦᱮᱸᱱᱟ ᱱᱚᱣᱟ ᱧᱮᱞ ᱞᱟᱹᱜᱤᱫ ᱾ ᱱᱚᱣᱟ ᱚᱠᱛᱚ ᱨᱮᱜᱮ ᱰᱷᱮᱝᱠᱟᱱᱟᱲ ᱨᱮᱭᱟᱜ ᱢᱟᱨᱟᱝ ᱯᱟᱨᱟᱵᱽ ᱢᱟᱱᱟᱣ ᱦᱩᱭᱩᱜ-ᱟ ᱚᱱᱟᱛᱮ ᱵᱟᱡᱟᱨ ᱨᱮᱫᱚ ᱯᱟᱨᱟᱵᱽ ᱨᱮᱭᱟᱜ ᱦᱚᱭ ᱦᱤᱥᱤᱫ ᱜᱮ ᱦᱮᱞᱠᱟᱣ ᱵᱟᱲᱟᱭᱟ ᱾ ᱤᱱᱟᱹ ᱚᱠᱛᱚ ᱨᱮ ᱵᱟᱡᱟᱨ ᱫᱚ ᱱᱟᱣᱟ ᱵᱟᱹᱦᱩ ᱞᱮᱠᱟ ᱥᱟᱡᱟᱣ ᱠᱚᱜ ᱧᱮᱞᱚᱜ-ᱟ ᱾ 

 ᱠᱚᱯᱤᱲᱟᱥ, ᱰᱷᱮᱝᱠᱟᱱᱟᱲ ᱵᱟᱡᱟᱨ ᱠᱷᱚᱱ ᱫᱚ ᱥᱩᱢᱩᱝ ᱒᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱡᱟᱦᱟᱸ ᱫᱚ ᱵᱚᱸᱜᱟ ᱪᱚᱸᱫᱽᱨᱚ ᱥᱮᱠᱷᱚᱨ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ-ᱟ ᱾ ᱢᱤᱫ ᱟᱹᱰᱤ ᱞᱟᱯᱷᱟᱝ ᱵᱩᱨᱩ ᱨᱮ ᱱᱚᱣᱟ ᱵᱚᱸᱜᱟ ᱢᱩᱫᱽᱨᱤ ᱫᱚ ᱛᱤᱱᱟᱹᱝ ᱱᱟᱝ ᱢᱟᱬᱟᱝ ᱠᱷᱚᱱ ᱪᱚ ᱛᱟᱦᱮᱸ ᱟᱹᱜᱩ ᱟᱠᱟᱱᱟ ᱾ ᱥᱤᱵᱽ ᱵᱚᱸᱜᱟ ᱵᱚᱸᱜᱟ ᱟᱭ ᱞᱟᱹᱜᱤᱜ ᱫᱤᱱ ᱦᱤᱞᱚᱜ ᱜᱮᱥᱟᱭ ᱜᱮᱥᱟᱭ ᱦᱚᱲᱟᱜ ᱵᱷᱤᱲ ᱚᱸᱰᱮ ᱛᱚᱸᱜᱮ ᱛᱟᱦᱮᱸ ᱠᱚᱜ-ᱟ ᱾ ᱚᱱᱟ ᱠᱷᱟᱹᱛᱤᱨ ᱜᱮ ᱚᱱᱟ ᱴᱚᱴᱷᱟ ᱫᱚ ᱳᱰᱤᱥᱟ ᱨᱮᱭᱟᱜ ᱠᱚᱭᱤᱞᱟᱲ ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾ 

 ᱥᱚᱯᱛᱚᱥᱚᱡᱽᱭᱟ, ᱫᱚ ᱰᱷᱮᱝᱠᱟᱱᱟᱲ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ ᱡᱟᱦᱟᱸ ᱰᱷᱮᱝᱠᱟᱱᱟᱲ ᱵᱟᱡᱟᱨ ᱠᱷᱚᱱ ᱫᱚ ᱑᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱥᱚᱨᱮᱥ ᱥᱚᱲᱚᱠ ᱦᱚᱨ ᱦᱚᱛᱮᱛᱮ ᱡᱩᱲᱟᱹᱭ ᱫᱚᱦᱚ ᱟᱠᱟᱱᱟ ᱛᱤᱱᱟᱹᱝ ᱜᱟᱱ ᱯᱚᱸᱰᱤᱛ ᱠᱚᱣᱟᱜ ᱞᱟᱹᱭ ᱞᱮᱛᱟ ᱛᱮᱫᱚ ᱱᱚᱰᱮ ᱫᱚ ᱮᱭᱟᱭ (ᱥᱚᱯᱛᱚ)ᱨᱩᱥᱤ ᱟᱜ ᱟᱥᱨᱚᱢ ᱛᱟᱦᱮᱸ ᱠᱟᱱᱟ ᱾ ᱢᱟᱨᱮ ᱠᱟᱛᱷᱟ ᱞᱮᱠᱟᱛᱮ ᱨᱟᱢ ᱪᱚᱸᱫᱽᱨᱚ ᱵᱤᱨ ᱵᱟᱥᱟ ᱚᱠᱛᱚ ᱨᱮ ᱱᱚᱣᱟ ᱥᱚᱨᱮᱥ ᱴᱚᱴᱷᱟ ᱨᱮᱭ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾ ᱚᱱᱟᱛᱮ ᱱᱚᱣᱟ ᱴᱚᱴᱷᱟ ᱫᱚ ᱢᱤᱫ ᱥᱚᱨᱮᱥ ᱧᱮᱢᱮᱞ ᱴᱚᱴᱷᱟ ᱞᱮᱠᱟᱛᱮ ᱵᱷᱟᱹᱜᱤ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱱᱤᱡᱚᱨᱟᱜ ᱵᱷᱤᱲ ᱡᱤᱭᱚᱱ ᱠᱷᱚᱱ ᱢᱤᱫ ᱰᱚᱸᱰᱮᱠ ᱥᱟᱺᱜᱤᱧ ᱨᱮ ᱛᱟᱦᱮᱸᱱ ᱞᱟᱹᱜᱤᱫ ᱟᱨᱵᱟᱝ ᱚᱠᱛᱚ ᱠᱷᱮᱢᱟᱣ ᱞᱟᱹᱜᱤᱫ ᱱᱚᱣᱟ ᱫᱚ ᱟᱹᱰᱤ ᱥᱚᱨᱮᱥ ᱴᱚᱴᱷᱟ ᱠᱟᱱ ᱜᱮᱭᱟ ᱾  

 ᱯᱟᱹᱨᱥᱤ 

ᱳᱰᱤᱭᱟ. ᱯᱟᱹᱨᱥᱤ ᱜᱮ ᱰᱷᱮᱝᱠᱟᱱᱟᱲ ᱵᱟᱡᱟᱨ ᱨᱮᱭᱟᱜ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ